|  |  |  |  |  |  |  |
| --- | --- | --- | --- | --- | --- | --- |
| **Az óra céljai:**  A tanulók ismerjék meg Balassi Bálint életútjának legfontosabb állomásait, ismerkedjenek meg a magyar középkori költészet legkiemelkedőbb alakjának tevékenységével.  A Balassi-strófa megismerésének segítségével tanulják meg, miben nyilvánul meg a lírai műnem kötöttsége.  Ismerjék meg reneszánsz kori ember egyházhoz, Istenhez kapcsolódó gondolkodásmódját, életfilozófiáját Balassi Bálint költészetén keresztül. | | | | | | |
| **Idő** | **Szakaszok és célok** | **Tanulói tevékenységek** | **Tanári tevékenységek** | **Munkaforma/**  **Módszer** | **Tananyagok/**  **Eszközök** | **Megjegyzések** |
|  | **I. Előkészítés** | A tanulók csoportmunkára készülve helyezkednek el a tanteremben. |  |  |  | A csoportok kialakítása már előzőleg megtörtént, eleve így van kialakítva az ülésrend. Ha nem, akkor időt kell rá tervezni az óravázlatban.  A tanórát öt, négyfős csoportra terveztem. |
| Perc  10 | **II. Ráhangolás –- jelentésteremtés**  Az érdeklődés felkeltése a film levetítésével, előkészítés, motiváció, célkitűzés | A tanulók megtekintik a ZANZA TV Balassi Bálint portréja című filmjét, és jegyzetelik életútjának fontosabb állomásait. A tanulók csoportokban megfigyelési szempontok alapján dolgoznak.  A megfigyelési szempontokat feladatkártyán kapják meg, megfigyeléseiket is itt rögzítik. | Levetíti a filmet. Kiosztja a megfigyelési szempontokat tartalmazó feladatkártyákat. Kivetíti a vázlat készítésének alapjául szolgáló szempontrendszert. | frontális és csoportmunka | *1. számú melléklet:*  *megfigyelési szempontok* | <https://zanza.tv/irodalom/reneszansz/balassi-balint-portreja> |
| Perc  3 | **Jelentésteremtés 1.**  Új anyag feldolgozása,  rendszerezés | A tanulók a feladatkártyáikon lévő válaszaikat bemutatják társaiknak, akik a tanár által kivetített szempontrendszert vázlatként használva rögzítik a hallottakat a füzetükben. | Kivetíti a megfigyelési szempontokat. Segíti a tanulók feladatmegoldását, magyarázatokat, javaslatokat fűz a feladatok elvégzéséhez. | csoportmunka | *2. számú melléklet/PPT* |  |
| **Perc**  **15** | **Jelentésteremtés 2.**  Új anyag feldolgozása.  Rendszerezés, rögzítés, lényegkiemelés | A tanulók a Balassi Bálint istenes verseiről szóló szöveget dolgozzák fel mozaik módszerrel. A 4 fős csapatok minden tagja más szöveget kap (A, B, C, D ). Az azonos betűjelű feladatokkal dolgozók összeülnek, és csomagolópapírra elkészítik a szöveg vázlatát. Miután elkészültek, visszamennek a csoportjukhoz, és bemutatják a többieknek a feldolgozott anyagot. Az elkészített vázlatokat jól látható helyre kihelyezik a tanteremben. | Kiosztja a szövegkártyákat. Irányítja a csoportok munkáját. A megoldásokhoz kiegészítéseket, ötleteket, javaslatokat fűz. Szükség esetén koordinál. | kooperatív csoportmunka | *3. számú melléklet:*  *A, B, C, D csoport feladatai*  csomagolópapír, filctoll | Az elkészített vázlatok segítik a tanulókat a további feladatok megoldásában. |
| Perc  10 | **Jelentésteremtés 3.**  Új anyag feldolgozása,  rendszerezés, rögzítés, lényegkiemelés | A tanulók meghallgatják Bánffy György előadásában az *Adj már csendességet* című Balassi-verset, melynek szövegét a kiosztott feladatkártyákon is követik, majd csoportmunkában válaszolnak a feladatkártyák kérdéseire, és bemutatják megoldásaikat. | Kiosztja a feladatkártyákat, levetíti a youtuberól az *Adj már csendességet* című verset, segít a feladatkártyákon lévő munkák elkészítésében, ellenőrzi a tanulók feladatvégzését, szükség esetén javít, koordinál. Kiemeli a Balassi-strófa jellemzőit. Szükség esetén ki is vetíti PPT-n. | frontális osztálymunka, csoportmunka | *4. számú melléklet: feladatkártyák*  *5. számú melléklet/PPT* | <https://www.youtube.com/watch?v=7K16wHEeNjM&t=12s> |
| Perc  5 | **III. Összefoglalás, rendszerezés, gyakorlás** | A tankockákban elkészített feladatokat oldják meg, melyek Balassi Bálint életútjára, a Balassi-strófára és a költő istenes verseire vonatkoznak. A megoldásaikat a tanulók önállóan ellenőrzik, javítják a tankockás program segítségével. | Megadja a tankockák címét, segíti az oldal beállítását, támogatást nyújt szükség esetén. | csoportmunka | Csoportonként legalább egy olyan eszköz (pl. tanulói laptop), amelyen a learningapps.org program futtatható. | A laptopokat a tanóra megkezdése előtt érdemes ellenőrizni, és beállítani a [www.learningapps.org](http://www.learningapps.org) oldalt.  Minden feladat a tanár által készített tankockában található.  A tankockák elérhetősége:  <https://learningapps.org/display?v=ph2nsi28k18>  <https://learningapps.org/display?v=pvnd2ph8318> |
| Perc  2 | **IV. Reflektálás –**  összegzés,  rögzítés | Mindenki írjon egy papírlapra legalább három olyan szót, kifejezést vagy egy mondatot (gondolatot), amit a mai órán hallott először. A papírlapokat kifelé menet mindenki tegye a tanári asztalra. | Értékeli a tanulók órai munkáját. A tanulók reflexióit áttanulmányozva, azok figyelembevételével tervezi a következő órákat. | egyéni munka |  |  |